钦定古今图书集成/明伦汇编/氏族典/第633卷 > 《元史》 > 奇渥温和尚
## 钦定古今图书集成/明伦汇编/氏族典/第633卷 > 《元史》 > 奇渥温和尚

按《元史宽彻普化传》：“宽彻普化子曰和尚者，封义王，
侍从顺帝左右，多著劳效，帝出入常与俱。至正二十
四年，孛罗帖木儿称兵犯阙，遂为中书右丞相，总握
国柄，恣为淫虐。和尚心忿其无君，数为帝言之，受密
旨，与儒士徐士本谋交结勇士上都马金那海、伯颜
达儿、帖古思不花、火你忽都、洪宝宝、黄哈剌、八秃龙”，
从云阴图剌孛罗帖木儿，帝期以事济，放《鸽铃》为号，
徐士本掌之。明年七月，孛罗帖木儿入奏事，行至延
春阁李树下，伯颜达儿自众中奋出，斫孛罗帖木儿，
中其脑上，都马等竞前，斫死之。二十八年，顺帝将北
奔，诏淮王帖木儿不花监国，而以和尚佐之。及京城
将破，即先遁，不知所之。

《金史》：